Қазақстанда ғылыми жоба авторларының табысы қанша
DATE: 10:10, 27 Ақпан 2024 | GMT +5
TITLE: Қазақстанда ғылыми жоба авторларының табысы қанша
URL: https://kaz.inform.kz/news/kazakstanda-gilimi-zhoba-avtorlarinin-tabisi-kansha-12c3cf/
META: DATE: 10:10, 27 Ақпан 2024 | GMT +5
TOTAL WORDS: 132
AUTHOR(S):
TEXT: «2023 жылдың қорытындысын саралай келе, 2022 жылы іске қосылған жобалар бойынша авторларға онлайн-бақылау технологиясы жобасына қатысты 20 млн теңге көлемінде авторлық сыйақы төленді», - делінген министрліктің Kazinform агенттігіне берген жауабында. Ведомство мәліметіне қарағанда, ғылыми-зерттеу институттары мен ғалымдар роялтиден басқа ғылыми-техникалық қызметтің нәтижесін коммерцияландыру жобаларын іске асырудан да дивидендтер алуға құқылы. «2016 жылдан бері өткізіліп келе жатқан конкурстар аясында «Ғылым қоры» АҚ ғылыми немесе ғылыми-техникалық қызметтің нәтижесін коммерцияландырудың 290 жобасын қаржыландырды. Оның ішінде 152-сі аяқталды және 138 жоба іске асыру сатысында. 2024 жылғы 1 қаңтардағы жағдай бойынша жобалар бойынша жалпы сатылымдар 33, 7 млрд теңгені құрады. Атап айтқанда, технологияларды беру тұрғысында 51 лицензиялық келісім жасалды, жалпы сомасы 534 млн теңгеге роялти төленді, 1 763 жұмыс орны ашылды, сондай-ақ төленген жалақының жалпы сомасы 6, 9 млрд теңгені құрады», - деп аталып өткен министрлік ақпаратында
